C 149/94
EL
Επίσημη Εφημερίδα της Ευρωπαϊκής Ένωσης
28.4.2023
Τρίτη 18 Οκτωβρίου 2022
Τροπολογία 27 Πρόταση απόφασης Παράρτημα Ι — κατευθυντήρια γραμμή 6 — εδάφιο 5 Κείμενο που προτείνει η Επιτροπή
Τροπολογία
Θα πρέπει να αντιμετωπιστούν οι ανισότητες μεταξύ των φύλων όσον αφορά την απασχόληση και τις αμοιβές.
Τα κράτη μέλη θα πρέπει να εξασφαλίσουν την ισότητα των φύλων και την αυξημένη συμμετοχή των γυναικών στην αγορά εργασίας, μεταξύ άλλων εξασφαλίζοντας ίσες ευκαιρίες και επαγγελματική εξέλιξη και εξαλείφοντας τα εμπόδια στην πρόσβαση των γυναικών σε ηγετικές θέσεις σε όλα τα επίπεδα λήψης αποφάσεων.
Θα πρέπει να εξασφαλιστεί ίση αμοιβή για ίση εργασία ή για εργασία ίσης αξίας, και μισθολογική διαφάνεια.
Η συμφιλίωση επαγγελματικής, οικογε­ νειακής και προσωπικής ζωής για γυναίκες και άνδρες θα πρέπει να προωθηθεί, ιδίως μέσω της πρόσβασης σε οικονομικά προσιτές, ποιοτικές υπηρεσίες μακροχρόνιας περίθαλψης και προσχολικής εκπαίδευσης και φροντίδας.
Τα κράτη μέλη θα πρέπει να διασφαλίζουν ότι οι γονείς και όλα τα πρόσωπα με υποχρεώσεις φροντίδας έχουν πρόσβαση σε αρμόζουσες άδειες για οικογενεια­ κούς λόγους και ευέλικτες ρυθμίσεις εργασίας, με στόχο την ισορροπία μεταξύ επαγγελματικής, οικογενειακής και προσωπικής ζωής, και να προωθούν την ισορροπημένη χρήση των εν λόγω δικαιωμάτων μεταξύ γυναικών και ανδρών.
Θα πρέπει να εξαλειφθούν οι υφιστάμενες ανισότητες μεταξύ των φύλων όσον αφορά την απασχόληση, τις αμοιβές και τις συντάξεις.
Τα κράτη μέλη θα πρέπει να εξασφαλίσουν την ισότητα των φύλων και την αυξημένη συμμετοχή των γυναικών στην αγορά εργασίας, μεταξύ άλλων εξασφαλίζοντας ίσες ευκαιρίες, εκπαίδευ­ ση και επαγγελματική εξέλιξη και εξαλείφοντας τα εμπόδια στην πρόσβαση των γυναικών σε ηγετικές θέσεις σε όλα τα επίπεδα λήψης αποφάσεων.
Τα κράτη μέλη θα πρέπει να εφαρμόσουν ταχέως την οδηγία του Ευρωπαϊκού Κοινοβουλίου και του Συμβου­ λίου σχετικά με τη βελτίωση της ισόρροπης εκπροσώπησης των φύλων σε θέσεις μη εκτελεστικών διοικητικών στελε­ χών των εισηγμένων στο χρηματιστήριο εταιρειών (1α) Οι περίοδοι της άδειας μητρότητας και γονικής άδειας θα πρέπει να αποτιμώνται επαρκώς τόσο από πλευράς εισ­ φορών όσο και από πλευράς συνταξιοδοτικής ασφάλισης, έτσι ώστε να αντικατοπτρίζουν τη σημασία της ανατροφής των μελλοντικών γενεών, ιδίως στο πλαίσιο μιας γηράσκου­ σας κοινωνίας.
Θα πρέπει να εξασφαλιστεί αποτελεσματικά ίση αμοιβή για ίση εργασία ή για εργασία ίσης αξίας, και μισθολογική διαφάνεια, μεταξύ άλλων και με τη δημιουργία δείκτη μισθολογικής ισότητας μεταξύ ανδρών και γυναικών σε όλη τους την πολυμορφία.
Η συμφιλίωση επαγγελματικής, οικογενειακής και προσωπικής ζωής για γυναίκες και άνδρες θα πρέπει να προωθηθεί, ιδίως μέσω της καθολικής και αποτελε­ σματικής πρόσβασης σε ποιοτικές υπηρεσίες μακροχρόνιας περίθαλψης και προσχολικής εκπαίδευσης και φροντίδας και της ίσης κατανομής των ευθυνών φροντίδας και των οικιακών υποχρεώσεων.
Τα κράτη μέλη θα πρέπει να διασφαλίζουν ότι οι γονείς και όλα τα πρόσωπα με υποχρεώσεις φροντίδας έχουν πρόσβαση σε αρμόζουσες άδειες για οικογενειακούς λόγους και ευέλικτες ρυθμίσεις εργασίας, με στόχο την ισορροπία μεταξύ επαγγελματικής, οικογενειακής και προσωπικής ζωής, και να προωθούν την ισορροπημένη χρήση των εν λόγω δικαιωμάτων μεταξύ γυναικών και ανδρών.
Επιπλέον, θα πρέπει να διασφα­ λίζουν την πρόσβαση σε ποιοτική επαγγελματική κατάρτιση για τους φροντιστές, την αναγνώριση των προσόντων τους και να στηρίζουν τους εργοδότες στον τομέα της φροντίδας ώστε να βρίσκουν και να διατηρούν ειδικευμένο προσωπικό, με ιδιαίτερη έμφαση στις αξιοπρεπείς συνθήκες εργασίας.
Τα κράτη μέλη θα πρέπει να κινηθούν προοδευτικά προς πλήρως αμειβόμενες και ίσης διάρκειας άδειες μητρότητας και πατρότητας.
(1α)
Δεν έχει δημοσιευτεί ακόμη στην Επίσημη Εφημερίδα της Ευρωπαϊκής Ένωσης.